b'\n_START_ARTICLE_\nMax Fleischer\n_START_SECTION_\nTinere\xc8\x9bea\n_START_PARAGRAPH_\nN\xc4\x83scut \xc3\xaentr-o familie de evrei din Cracovia, la acea vreme parte a Austro-Ungariei, Max Fleischer a fost al doilea din cei \xc8\x99ase copii ai croitorului austriac William Fleischer. Familia sa a emigrat \xc3\xaen Statele Unite \xc3\xaen 1887 \xc8\x99i s-au stabilit \xc3\xaen New York City unde Max a fost la \xc8\x99coal\xc4\x83; \xc3\xaen primii s\xc4\x83i ani \xc3\xaen New York a locuit \xc3\xaen Brownsville \xc8\x99i Brooklyn. A studiat la Evening High School, a fost ini\xc8\x9bial \xc3\xaen arta comercial\xc4\x83 la Cooper Union \xc8\x99i a studiat la The Mechanics and Tradesman\'s School. C\xc3\xa2nd era adolescent a lucrat la revista The Brooklyn Daily Eagle la livr\xc4\x83ri \xc8\x99i ulterior a devenit un caricaturist. \xc3\x8en aceast\xc4\x83 perioad\xc4\x83 l-a cunoscut pe caricaturistul \xc8\x99i animatorul John Randolph Bray. S-a c\xc4\x83s\xc4\x83torit cu iubita sa din copil\xc4\x83rie pe 25 noiembrie 1905. La pu\xc8\x9bin timp dup\xc4\x83 aceea a acceptat un post de ilustrator la o companie de cataloage din Boston. A revenit \xc3\xaen New York ca editor artistic pentru revista Popular Science \xc3\xaen 1912.\n_START_SECTION_\nRotoscopia\n_START_PARAGRAPH_\nFleischer a dezvoltat un concept menit s\xc4\x83 simplifice procesul de anima\xc8\x9bie prin transformarea unei scene filmate \xc3\xaen desen animat. Patentul s\xc4\x83u pentru rotoscopie a fost acordat \xc3\xaen 1915 de\xc8\x99i Max \xc8\x99i fratele s\xc4\x83u David au folosit aceast\xc4\x83 tehnic\xc4\x83 \xc3\xaenc\xc4\x83 din 1914. Aceast\xc4\x83 tehnic\xc4\x83 a fost utilizat\xc4\x83 extensiv \xc3\xaen seria Out of the Inkwell pentru primii cinci ani, serie care a \xc3\xaenceput \xc3\xaen 1919 cu Clovnul Koko \xc8\x99i c\xc3\xa2inele Fitz.\n_START_SECTION_\nStudiourile Fleischer\n_START_PARAGRAPH_\nFleischer a produs seria sa Out of the Inkwell pentru studiourile Bray p\xc3\xa2n\xc4\x83 \xc3\xaen 1921 c\xc3\xa2nd el \xc8\x99i fra\xc8\x9bii s\xc4\x83i mai mici David \xc8\x99i Lou au \xc3\xaenfiin\xc8\x9bat Fleischer Studios (ini\xc8\x9bial "Out of the Inkwell Films") pentru a produce desene animate \xc8\x99i scurt metraje; Max a fost trecut ca produc\xc4\x83tor \xc3\xaen fiecare desen animat. Koko \xc8\x99i Fitz au r\xc4\x83mas protagoni\xc8\x99tii seriei Inkwell, care a fost redenumit\xc4\x83 Inkwell Imps \xc3\xaen 1927. Fra\xc8\x9bii Fleischer au intrat \xc3\xaen parteneriat \xc8\x99i cu Lee DeForest, Edwin Miles Fadiman \xc8\x99i Hugo Riesenfeld pentru a forma Red Seal Pictures Corporation \xc8\x99i care de\xc8\x9binea 36 de cinematografe pe Coasta de Est._NEWLINE_Fleischer a inventat tehnica de "urm\xc4\x83re\xc8\x99te mingea \xc8\x9bop\xc4\x83itoare" pentru seria animat\xc4\x83 Song Car-Tunes din 1924. Dup\xc4\x83 c\xc3\xa2teva filme cu sunet nesincronizat (doar muzic\xc4\x83 \xc8\x99i efecte sonore) Fleischer a ad\xc4\x83ugat sunet sincronizat \xc3\xaencep\xc3\xa2nd cu episodul My Old Kentucky Home (lansat pe 13 aprilie 1926). Seria Song Car-Tunes a durat p\xc3\xa2n\xc4\x83 \xc3\xaen 1927, cu c\xc3\xa2teva luni \xc3\xaenainte de \xc3\xaenceputul erei sonore. Acest lucru s-a \xc3\xaent\xc3\xa2mplat \xc3\xaenainte de episodul Steamboat Willie al lui Walt Disney (1928) care este adesea clasificat eronat ca fiind primul scurt metraj de anima\xc8\x9bie care s\xc4\x83 foloseasc\xc4\x83 sunet sincronizat. La sf\xc3\xa2r\xc8\x99itul anului 1926 Red Seal Pictures a intrat \xc3\xaen faliment iar seria Song Car-Tunes a intrat \xc3\xaen faliment._NEWLINE_\xc3\x8en 1923 Fleischer a realizat dou\xc4\x83 produc\xc8\x9bii educative de 20 de minute care explicau Teoria relativit\xc4\x83\xc8\x9bii a lui Albert Einstein \xc8\x99i Teoria evolu\xc8\x9bionist\xc4\x83 a lui Charles Darwin. Ambele utilizeaz\xc4\x83 combina\xc8\x9bii de desene animate cu scene filmate._NEWLINE_La \xc3\xaenceputul erei sonore Fleischer a produs numeroase filme animate avansate \xc8\x99i sofisticate. C\xc3\xa2teva dintre aceste filme con\xc8\x9bineau coloane sonore cu interpre\xc8\x9bi celebri de jazz cum ar fi Louis Armstrong realizate prin tehnica rotoscopiei. Utilizarea lui Fleischer de personaje de culoare era adesea considerat\xc4\x83 stereotipic\xc4\x83 \xc8\x99i denigratoare.'